CELEX: 22009D0119
Language: ro
Date: 2009-10-22 00:00:00
Title: Decizia nr. 119/2009 a Comitetului mixt al SEE din 22 octombrie 2009 de modificare a Protocolului 26 (privind puterile și funcțiile Autorității AELS de supraveghere în domeniul ajutoarelor de stat) la Acordul privind SEE

17.12.2009   
            
            
               RO
            
            
               Jurnalul Oficial al Uniunii Europene
            
            
               L 334/23
            
         
      DECIZIA NR. 119/2009 A COMITETULUI MIXT AL SEE
   din 22 octombrie 2009
   de modificare a Protocolului 26 (privind puterile și funcțiile Autorității AELS de supraveghere în domeniul ajutoarelor de stat) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Protocolul 26 la acord a fost modificat prin Decizia nr. 132/2007 a Comitetului mixt al SEE din 26 octombrie 2007 (1).
            
         
               (2)
            
            
               Regulamentul (CE) nr. 271/2008 al Comisiei din 30 ianuarie 2008 de modificare a Regulamentului (CE) nr. 794/2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE (2) trebuie încorporat în acord.
            
         
               (3)
            
            
               În conformitate cu articolul 1 al Protocolului 26 la acord, Autoritatea AELS de supraveghere este învestită cu puteri echivalente și funcții similare cu cele ale Comisiei CE în vederea aplicării normelor în materie de ajutoare de stat, iar Regulamentul (CE) nr. 271/2008 trebuie așadar încorporat în Protocolul 26 la acord, exclusiv în scop informativ,
            
         DECIDE:
   Articolul 1
   La Protocolul 26 la acord, la articolul 2 punctul 2 [Regulamentul (CE) nr. 794/2004 al Comisiei] se adaugă următorul text:
   „ , astfel cum a fost modificat prin:
   
               —
            
            
               
                  32008 R 0271: Regulamentul (CE) nr. 271/2008 al Comisiei din 30 ianuarie 2008 (JO L 82, 25.3.2008, p. 1).”
            
         Articolul 2
   Textele Regulamentului (CE) nr. 271/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 23 octombrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 22 octombrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
         
      
   
   
      (1)  JO L 100, 10.4.2008, p. 1.
   
      (2)  JO L 82, 25.3.2008, p. 1.
   
      (3)  Nu au fost semnalate obligații constituționale.